от дружествата BIOX Corporation, Oakville и Rothsay Biodiesel, Guelph, и двете намиращи се в Онтарио, Канада, както и от DSM Nutritional Products Canada Inc., Dartmouth, Нова Скотия, Канада. Със същия регламент Европейската комисия разшири обхвата на окончателното антидъмпингово мито, за да включва и вноса на биодизел в смес с тегловно съдържание 20 % или по-малко на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, с произход от САЩ.
 (5)
 Антидъмпинговите мита, които понастоящем са в сила, представляват фиксирани суми в размер от 0 EUR на тон до 198 EUR на тон върху вноса от включените в извадката производители износители, 115,6 EUR на тон върху вноса от невключените в извадката оказали съдействие дружества и фиксирана сума в размер на 172,2 EUR на тон върху вноса от всички други дружества.
 (6)
 Освен това Регламент (ЕС) 2015/1518 бе изменен с Регламент за изпълнение (ЕС) 2017/1598 на Комисията (6), като на дружествата, които не са изнасяли биодизел по време на първоначалния разследван период, бе разрешено да поискат извършването на преглед относно това дали по отношение на тях може да започне да се прилага митническата ставка, наложена на оказалите съдействие дружества, които не са включени в извадката.
 (7)
 С Регламент за изпълнение (ЕС) 2018/1121 на Комисията (7), след искане за статут на нов производител износител, Регламент (ЕС) 2015/1518 бе изменен, като в приложение I бе добавено дружеството от САЩ Organic Technologies, Coshocton (Охайо) и следователно за него се прилага среднопретегленото мито в размер на 115,6 EUR на тон, приложимо за оказалите съдействие дружества, които не са включени в извадката.
 1.2. Искане за преглед с оглед изтичане на срока на действие на мерките
 (8)
 След публикуването на известие за предстоящото изтичане на срока на действие на мерките (8) Европейската комисия („Комисията“) получи искане за преглед в съответствие с член 11, параграф 2 от „основния регламент“.
 (9)
 Искането за преглед бе подадено на 11 юни 2020 г. от European Biodiesel Board (EBB или „заявителя“) от името на производители от Съюза, които представляват повече от 25 % от общото производство на биодизел в Съюза. То се основава на вероятността изтичането на срока на действие на мерките да доведе до повторно възникване на дъмпинга и до повторно възникване на вредата за промишлеността на Съюза.
 1.3. Започване на преглед с оглед изтичане на срока на действие на мерките
 (10)
 След като установи след консултация с комитета, създаден с член 15, параграф 1 от основния регламент, че са налице достатъчно доказателства за започване на преглед с оглед изтичане на срока на действие на мерките, на 14 септември 2020 г. Комисията започна въз основа на член 11, параграф 2 от основния регламент преглед с оглед изтичане на срока на действие на мерките по отношение на вноса на биодизел с произход от САЩ. Тя публикува известие за започване на процедура в Официален вестник на Европейския съюз (9) („известието за започване“).
 (11)
 На същата дата Комисията започна отделен преглед с оглед изтичане на срока на действие на антиантисубсидийните мерки, които са в сила по отношение на